**Bestyrelsesmøde onsdag d. 17. marts 2022 kl. 17.30**

Deltagere: Benny, René, Lennart, Martin, Lars, Frederik, Mads, Thomas og Louise

Afbud: Ulrik, Daniel og Martin

1. **Godkendelse af referat fra bestyrelsesmødet d. 12/01/2022**

Godkendt

1. **Konstituering af bestyrelsen**

Godkend**t**

1. **Økonomi**

Året er startet godt, vi følger budgettet fint og første kontingentopkrævning kører planmæssigt.

For meget udbetalt lønkompensation, som figurerer i den fremsendte budgetoversigt, hører hjemme i regnskabet fra sidste år.

1. **Evaluering af Generalforsamling 2022**

Generalforsamlingen forløb planmæssigt. Ingen kommentarer.

1. **Samarbejdsaftale med OBI Media ApS**

Kontrakten indgås indledningsvis for en prøveperiode, så vi skal afprøve konceptet. Hvis vi vælger at indgå en 5 årig kontrakt, bør det overvejes at få indføjet en garanti for minimumsbetaling.

Henrik Hauges kommentarer skal i videst muligt omfang inkluderes i kontrakten. Dertil skal det præciseres i kontraktbilaget hvor meget og hvilke dele af hegnet, der skal indgå i aftalen (højde, bredde, etc.). Prøveperioden skal ikke give adgang til hele hegnet.

Vi ønsker ligeledes forsøge at få tilføjet en reklame for B1903, som en del af aftalen.

1. **Status sportslig ledelse**

Rekrutteringen efter to nye sportslige ledere har desværre ikke båret frugt, og derfor har Mads, Thomas og Keld lavet et oplæg til et midlertidigt set-up, som kommer til at løbe ind til sommerferien.

Trænerrekruttering har første prioritet. Dertil kommer fokus på holdninger og politikker samt kommunikation til trænere og medlemmer. Projektarbejde vil forventeligt blive nedprioriteret, og der vil heller ikke blive afholdt trænerkurser (følger oprindelig prioritering).

Første kommunikation omkring det midlertidige set-up skal komme fra Bestyrelsen.

Timer og kompensation skal defineres yderligere.

Trænersituationen bliver håndteret som en del af ovenstående. Der er flere ting og årgange, hvor der er behov for indsats hurtigst muligt.

1. **Etik ifm. trøjesponsorater**

Fornyelse af trøjesponsorat udskydes indtil videre ref. verserende sag. Der tages ikke nogen action i forhold til eksisterende trøjer.

1. **Opgradering til servicemedarbejder på fuldtid**

Detaljeret økonomisk oversigt udestår. Mads forbereder en A4 oversigt til bestyrelsesmødet i april. Derfra kigger vi på endelig tidsplan og finansiering. Realistisk tiltrædelse er forventeligt per 1. august 2022.

1. **Caféens åbningstider**

Fortsat fokusområde, og det er vigtigt, at åbningstiderne bliver overholdt.

1. **Fastlæggelse af næste bestyrelsesmøder**

Onsdag den 20. april kl. 17.30

Onsdag den 18. maj kl. 17.30

Onsdag den 15. juni kl. 17.30

1. **Eventuelt**

Der er som udgangspunkt opbakning til Gamechanger initiativet, men Brando tager en uddybende snak før endelig tilslutning.

Det går OK med tilmeldingerne til Løve Cup.

Bold & Bevægelse er en stor succes, og Brando er tiltrådt som ny træner. Rykker udendørs i uge 16.

Medlemstilgang kræver øget på fokus på træning af basale fodboldfærdigheder.

Der afholdes mini Future Camp i påsken, som afsluttes med ”away kamp” hos hvepsene i Brønshøj.

Ung-træner konceptet er startet op, og det går rigtig fint. De har et rigtigt godt tag på børnene. Brando forventer at indstille en af dem til ”Fremtidens trænere” i DBU regi (de andre er allerede uddannet på samme eller højere niveau).

René tager ansvar for at få tjekket vores nuværende router og chrome cast, så der til enhver tid kan ses og vises fodboldkampe i klubben. Mads sender kundenummer, etc. til René.